*Kitos reikšmės – Juodupiai (reikšmės).*

| Didieji Juodupiailenk. *Czarnowo Wielkie* |
| --- |
| 

Didieji JuodupiaiDidieji Juodupiai

54°20′25″ š. pl. 22°26′28″ r. ilg.﻿ / ﻿54.34028°š. pl. 22.44111°r. ilg.﻿ / 54.34028; 22.44111﻿ (Didieji Juodupiai)Koordinatės: 54°20′25″ š. pl. 22°26′28″ r. ilg.﻿ / ﻿54.34028°š. pl. 22.44111°r. ilg.﻿ / 54.34028; 22.44111﻿ (Didieji Juodupiai) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Lenkijos vėliava Lenkija |
| **Vaivadija** | Varmijos Mozūrų vaivadija Varmijos Mozūrų vaivadija |
| **Apskritis** | Geldapės apskritis |
| **Valsčius** | Geldapės valsčius |

**Didieji Juodupiai** (lenk. *Czarnowo Wielkie*, vok. *(Groß) Jodupp*, (1938–1945 m. vok. *Holzeck*)) – miško kaimelis (lenk. *osada leśna*) Lenkijos šiaurės rytuose: Varmijos Mozūrų vaivadijos Geldapės apskrities Geldapės valsčiuje.

Geografija
----------

Didieji Juodupiai išsistatę Varmijos Mozūrų vaivadijos šiaurės rytuose ir 10 kilometrų nutolę į rytus nuo apskrities centro Geldapė. Pietuose telkšo pelkė, kurioje įkurtas durpių rezervatas (lenk. *Rezerwat torfowiskowy Mechacz Wielki*). Šiaurėje už kelių šimtų metrų eina tarpvalstybinė Lenkijos–Rusijos siena. Kaimo pakraštyje prasideda Romintos giria. Gyvenvietė pasiekiama vaivadijos keliu Nr.DW651 išsukus Pliuškiemyje arba Gelviečiuose (lenk. *Galwiecie*). Geležinkelio prieigos nebeliko, kai po Antrojo pasaulinio karo buvo uždaryta geležinkelio linija Geldapė–Žydkiemis su artimiausia stotele Meškerupiuose (lenk. *Meszno*).

Kaimo šiaurės rytuose iškilusi 213 m aukščio kalva. XX a. pr. vokiškuose žemėlapiuose ji žymima kaip Sankalnis (vok. *Sannkalnis*), vėliau pervadinta į *Sonnen Berg*. 1953 m. kovo 4 d. šiai kalvai suteiktas *Sankalnia* vardas.

Istorija
--------

Didieji Juodupiai minimi nuo 1874 m. kai buvo įjungti į tuo metu naujai sukurtą Gelviečių prūsišką valsčių Geldapės apskrityje. 1910 m. kaime suskaičiuoti 105 gyventojai. 1929 m. Didieji Juodupiai apsijungė su gretimais Viduriniaisiais Juodupiais (vok. *Mittel Jodupp*, lenk. *Czarnowo Średnie* (dabar sunykę)) ir su Romintos Medžioklės Namų kaimeliu (vok. *Jagdhaus Rominten*, šiandien *Radužnoje* Rusijos Kaliningrado srityje) į vieną bendruomenę. Nuo to laiko Didieji Juodupiai tapo Juodupiais. 1933 m. juose gyveno 225 kaimiečiai, 1939 m. šis skaičius išliko nepakitęs. Lenkijos Liaudies Respublikos laikais vėl gražintas Didžiųjų Juodupių (lenk. *Czarnowo Wielkie*) vardas, išvertus jį iš lietuvių kalbos. Iki Antrojo pasaulinio karo pabaigos tikintieji evangelikai liuteronai buvo priskirti Geldapės parapijai, o katalikai – bažnyčiai Geldapėje. Pokaryje evangelikai liuteronai priklauso Geldapės parapijai, katalikai meldžiasi katalikiškoje Geldapės bažnyčioje.

Šaltiniai
---------

1. ↑  Geldapės apskritis // Mažosio Lietuvos enciklopedija, t. I, psl. 422
2. ↑  Dietrich Lange. *Geographisches Ortsregister Ostpreußen (2005)*
3. ↑  Karte des Deutsche Reichs 1:100.000 Nr. 78 - Mehlkehmen (1910)
4. ↑  Monitor Polski. Dziennik urzedowy Polskiej Rzeczypospolitej Ludowej Nr. A-34
5. ↑  Rolf Jehke. *Amtsbezirk Gehlweiden*
6. ↑  Uli Schubert. *Gemeindeverzeichnis (Landkreis Goldap)*
7. ↑  *Jak jest naprawde z tymi naszymi nazwami* // goldap.org.pl/